Herman Kito Pank
Herman Kito Pank (* wokoło 1850 w Bórkowach; † po 1900 tež tam) běše chěžkar a serbski ludowy powědar.
Kito Pank, wot přećelow tež Kitko mjenowany, bydleše w starej chěžce z křiwymi sćěnami, kotraž bě so nimale zwjezła. Etnologa a moler Wilibald von Schulenburg zetka jeho při zběranju serbskich bajkow a nałožkow w Delnjej Łužicy a da so wot njeho při ludowědnych pućowanjach přewodźeć. Stary Serb běše tehdy najnazhonićiši w kónčinje wokoło Bórkowow a měješe wuběrny pomjatk. Wot njeho zhoni von Schulenburg powědki, powědančka a wo lěkowanju z rostlinami, štož móžeše sebi wot druhich jenož po kuskach nazběrać. Při powědanju plećeše saki, začopowaše sudy, porjedźeše časniki, lěkowaše ludźi abo łóješe ryby na złamliwym čołmiku.
Žórle[wobdźěłać | žórłowy tekst wobdźěłać]
- Jan Meškank: Pank, Kito [2]. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 428.
- Hartmut Zwahr (wudawaćel): Meine Landsleute. VEB Domowina-Verlag, Bautzen 1990, str. 256sl.
min_Latn szl_Latn szl_Latn pol_Latn szl_Latn deu_Latn